
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „GELGAUDIŠKIO DVARO RESTAURAVIMAS IR KOMPLEKSIŠKAS PRITAIKYMAS TURIZMO REIKMĖMS (2 ETAPAS)“ 
2011 m. lapkričio 17 d. Nr. T -246
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 41 p., nusprendžia:
                    1. Pritarti projekto „Gelgaudiškio dvaro restauravimas ir kompleksiškas pritaikymas turizmo reikmėms (2 etapas)“,  teikiamo pagal 2007 – 2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ VP3-1.3-ŪM-02 priemonę „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, rengimui ir įgyvendinimui.

2. Skirti iš rajono savivaldybės Regioninės plėtros programos ne mažiau kaip  611440,00 litų projekto bendrafinansavimui, jei projektui „Gelgaudiškio dvaro restauravimas ir kompleksiškas pritaikymas turizmo reikmėms (2 etapas)“ bus skirta ES parama. 
                    3. Įpareigoti rajono savivaldybės administracijos direktorių Juozą Puodžiukaitį pasirašyti visus su   projektu  „Gelgaudiškio dvaro restauravimas ir kompleksiškas pritaikymas turizmo reikmėms (2 etapas)“ susijusius dokumentus. 
                    4. Skirti rajono savivaldybės administracijos Regioninės plėtros skyriaus  vedėją Vitą Girdauską  projekto „Gelgaudiškio dvaro restauravimas ir kompleksiškas pritaikymas turizmo reikmėms (2 etapas)“ vadovu.

5. Skirti rajono savivaldybės administracijos Centralizuotos buhalterijos skyriaus vyresniąją specialistę Daliją Bakšienę  projekto „Gelgaudiškio dvaro restauravimas ir kompleksiškas pritaikymas turizmo reikmėms (2 etapas)“  finansininke.

